PATVIRTINTA

Sedos Vytauto Mačernio gimnazijos

direktorius 2022 m. balandžio 21 d. įsakymu

Nr. V1-23

**INFORMACINIŲ TECHNOLOGIJŲ SPECIALISTO**

**PAREIGYBĖS** **APRAŠYMAS Nr. 18**

**I SKYRIUS**

**BENDROJI** **DALIS**

1. Sedos Vytauto Mačernio gimnazijos informacinių technologijų specialisto pareigybė yra priskiriama specialistų pareigybei.

2. Pareigybės lygis: informacinių technologijų specialistas priskiriamas A2 lygio pareigybei.

3. Pareigybės paskirtis: vykdyti techninį kompiuterių įrangos aptarnavimą.

4. Pavaldumas: informacinių technologijų specialistas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Informacinių technologijų specialisto kvalifikacijai keliami reikalavimai:

5.1. būtinas ne žemesnis kaip aukštasis universitetinis ar jam prilygintas išsilavinimas arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintas išsilavinimas, arba aukštesnysis išsilavinimas, arba iki 1995 metų įgytas specialusis vidurinis išsilavinimas;

5.2. analogiška darbo patirtis.

6. Informacinių technologijų specialistas turi žinoti ir išmanyti:

6.1. kompiuterių įrangos sandarą;

6.2. kompiuterių įrangos veikimo principus;

6.3. kompiuterių įrangos gedimų šalinimo būdus;

6.4. antivirusinių sistemų diegimą ir veikimą;

6.5. interneto, intraneto veikimą.

6.6. kompiuterinio tinklo plėtojimo galimybes;

7. Informacinių technologijų specialistas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Informacinių technologijų specialisto funkcijos:

8.1. vykdyti gimnazijos informacinių technologijų diegimo programą;

8.2. vykdyti sistemų priežiūrą, šalinti gedimus, vaizdo stebėjimo kamerų sistemą;

8.3. vykdyti techninį kompiuterių įrangos aptarnavimą;

8.4. profilaktiškai ir techniškai prižiūrėti kopijavimo aparatus, Multimedia projektorius, televizorius, įgarsinimo įrangą, interaktyvią lentą;

8.5. kilus gaisrui, pranešti priešgaisrinei tarnybai, informuoti gimnazijos administraciją ir gesinti gaisro židinį turimomis priemonėmis;

8.6. įvykus įsilaužimui arba bandymams įsilaužti į gimnaziją informuoti policiją ir gimnazijos administraciją;

8.7. gimnazijos masinių renginių metu prižiūrėti gimnazijos įgarsinimo įrangą;

8.8. talkinti mokytojams pamokų metu naudojant kompiuterius, informacinę ar mokomąją medžiagą;

8.9. neatskleisti tarnybinių paslapčių ar kitos konfidencialios informacijos, kuri gali pakenkti mokyklos veiklai;

8.10. prižiūrėti gimnazijos interneto įrangą, įvykus gedimui sistemoje, iškvieti aptarnaujančios įmonės atstovus;

8.11. taupyti elektros energiją.

**IV SKYRIUS**

**MOKINIŲ SAUGUMO UŽTIKRINIMAS**

9. Informacinių technologijų specialistas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Informacinių technologijų specialistas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Informacinių technologijų specialistas atsako už:

11.1. jam patikėto gimnazijos materialiojo turto saugumą ir atlygina atsiradusią žalą dėl jo netinkamo pareigų vykdymo;

11.2. netinkamą pareigų vykdymą, dėl ko buvo sugadinta/sunaikinta kompiuterių įranga;

11.3. neoperatyvų gimnazijos administracijos ir gelbėjimo tarnybų informavimą dėl pastebėto įsilaužimo į gimnaziją, vagystės, pastebėtų tyčinių gedimų ir kt.;

11.4. priešgaisrinės saugos režimo nesilaikymą, dėl ko galėjo kilti arba kilo gaisras;

11.5. kompiuterių įrangos naudojimą asmeninėms reikmėms.

12. Informacinių technologijų specialistas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Informacinių technologijų specialistas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

14. Informacinių technologijų specialisto privalo atlyginti savo darbo pareigų pažeidimu dėl jo kaltės padarytą turtinę ir neturtinę žalą vadovaujantis Lietuvos Respublikos darbo kodeksu ir Lietuvos Respublikos valstybės tarnybos įstatymu.

\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)